**ΑΠΟΣΠΑΣΜΑ ΠΡΑΚΤΙΚΟΥ ΤΗΣ 5Ης ΣΥΝΕΔΡΙΑΣΗΣ**

**ΤΗΣ ΕΠΙΤΡΟΠΗΣ ΠΟΙΟΤΗΤΑΣ ΖΩΗΣ ΤΟΥ ΔΗΜΟΥ ΝΑΟΥΣΑΣ**

**ΑΡΙΘΜΟΣ ΑΠΟΦΑΣΗΣ : 26/2021**

**ΕΚΤΑΚΤΟ ΘΕΜΑ : «Έγκριση μελέτης κυκλοφοριακών ρυθμίσεων του έργου Ενίσχυση υδροδότησης οικισμού Ροδοχωρίου από υδατοδεξαμενή Μεταμόρφωσης στα πλαίσια του έργου Παρεμβάσεις για την αναβάθμιση της υδροδότησης στον Δήμο Νάουσας».**

 Στη Νάουσα σήμερα, ημέρα Δευτέρα 14-06-2021 και ώρα 10.00 π.μ. προσήλθαν τα μέλη της Επιτροπής Ποιότητας Ζωής του Δήμου Νάουσας δια περιφοράς για την πραγματοποίηση της 5ης συνεδρίασης 2021 μετά από την υπ΄ αριθμ. 8807/10-06-2021 έγγραφη πρόσκληση του Προέδρου κ. Τριανταφύλλου Γιώργου, σύμφωνα με το άρθρο 75, ν3852/2010 (ΦΕΚ α΄ 87).

**ΠΑΡΟΝΤΕΣ ΑΠΟΝΤΕΣ**

**ΤΡΙΑΝΤΑΦΥΛΛΟΥ ΓΕΩΡΓΙΟΣ ΙΩΣΗΦΙΔΟΥ ΠΑΝΑΙΛΑ**

**ΘΑΝΑΣΟΥΛΗΣ ΔΗΜΗΤΡΙΟΣ**

**ΤΖΟΥΒΑΡΑΣ ΒΑΣΙΛΕΙΟΣ**

**ΜΠΑΛΤΑΤΖΙΔΟΥ ΘΕΟΔΩΡΑ**

**ΛΑΖΑΡΙΔΟΥ ΔΕΣΠΟΙΝΑ**

**ΧΑΤΖΗΪΩΑΝΝΙΔΗΣ ΑΛΕΞΑΝΔΡΟΣ**

**ΦΟΥΝΤΟΥΛΗΣ ΣΤΑΥΡΟΣ**

**ΤΑΣΙΩΝΑΣ ΓΕΩΡΓΙΟΣ**

Αφού διαπιστώθηκε η νόμιμη απαρτία άρχισε η Συνεδρίαση.

 Το έκτακτο θέμα της ημερήσιας διάταξης αφορά την έγκριση μελέτης κυκλοφοριακών ρυθμίσεων του έργου Ενίσχυση υδροδότησης οικισμού Ροδοχωρίου από υδατοδεξαμενή Μεταμόρφωσης στα πλαίσια του έργου Παρεμβάσεις για την αναβάθμιση της υδροδότησης στον Δήμο Νάουσας

 Ο Πρόεδρος πήρε τον λόγο και διάβασε στα μέλη την εισήγηση της Δημοτικής Επιχείρησης Ύδρευσης αποχέτευσης Νάουσας (Δ.Ε.Υ.Α.Ν.) η οποία αναφέρει

Η Δ.Ε.Υ.Α.Ν. υλοποιεί το έργο «Ενίσχυση υδροδότησης οικισμού Ροδοχωρίου από υδατοδεξαμενή Μεταμόρφωσης» στα πλαίσια του έργου «Παρεμβάσεις για την αναβάθμιση της υδροδότησης στον Δήμο Νάουσας».

Το έργο αφορά στην κατασκευή του αγωγού ύδρευσης συνολικού μήκους 4417,25m που θα μεταφέρει νερό από την περιοχή της Μεταμόρφωσης έως και την υφιστάμενη δεξαμενή του Ροδοχωρίου.

 Θα κατασκευασθεί κατά μήκος ασφαλτοστρωμένων οδών, τσιμεντόδρομων και χωματόδρομων. Η όδευση του αγωγού θα πραγματοποιείται κατά το δυνατόν από το άκρο του δρόμου, ώστε να ελαχιστοποιείται κατά το δυνατόν η ανάγκη για ανακατασκευή του δρόμου.

Τα **μέτρα ρύθμισης κυκλοφορίας** θα είναι προσωρινά για κάθε τμήμα της οδού. Κάθε φορά θα τοποθετούνται οι πινακίδες εργοταξιακής σήμανσης. Μετά το πέρας των εργασιών και την επίχωση των σκαμμάτων, το εργοτάξιο θα απομακρύνεται από την περιοχή του έργου και θα τοποθετείται η αντίστοιχη εργοταξιακή σήμανση, όπως προτείνεται στα σχέδια 2 και 3 (Τυπικό σχέδιο 2).Στην περίπτωση που μετά το πέρας των εργασιών παραμένουν ανοιχτά σκάμματα θα σημαίνονται με χρήση πλαστικών στηθαίων, θα περιφράσσονται με ανακλαστικό πλέγμα και θα τοποθετούνται καθοδηγητικές πινακίδες Ρ52α ή Ρ52δ, Π77, Π78, Κ20 και αναλαμπόντες φανοί.Στη συνέχεια θα τοποθετούνται πινακίδες εργοταξιακής σήμανσης στο επόμενο προς κατασκευή τμήμα. Το μέγιστο μήκος που θα καταλαμβάνει η εκάστοτε ζώνη έργων θα είναι 20μ εντός οικισμού και 50μ εκτός οικισμού και θα αναπτύσσεται προοδευτικά για περίπου 300μ ημερησίως, ανάλογα με την πορεία των εργασιών.

Επισημαίνεται ότι η σήμανση που προτείνεται είναι σύμφωνη με:

* Την Υ.Α αριθ. ΔΜΕΟ/Ο/613/16-2-2011 του τ. ΥΠΟΜΕΔΙ: «Οδηγίες Σήμανσης Εκτελούμενων Έργων»(ΟΜΟΕ-ΣΕΕΟ Τεύχος 7),
* Την ΚΥΑ αριθ.6952/14-2-2011 του τ. ΥΠΕΚΑ και τ. ΥΠΥΜΕΔΙ «Υποχρεώσεις και μέτρα για την ασφαλή διέλευση των πεζών κατά την εκτέλεση εργασιών σε κοινόχρηστους χώρους πόλεων και οικισμών που προορίζονται για την κυκλοφορία πεζών».
* Τις διατάξεις του Κώδικα Οδικής Κυκλοφορίας :Ν.2696/99(αρ.9-11 και αρ. 52)και την τροπ. αυτού :Ν.3542/07 (αρ.7-9 και αρ.46)

προσαρμοσμένη στην εκάστοτε εργοταξιακή ζώνη

Βασικός στόχος είναι να παρέχεται στους οδηγούς των οχημάτων έγκαιρη και επαρκής πληροφόρηση για την μεταβολή των συνθηκών κυκλοφορίας, με σκοπό την ασφαλή εκτέλεση των εργασιών από το προσωπικό του εργοταξίου. Τονίζεται η σημασία τόσο της σωστής εφαρμογής των κυκλοφορικών ρυθμίσεων από το προσωπικό του εργοταξίου, όσο και η τήρηση του Κώδικα Οδικής Κυκλοφορίας από τους διερχόμενους οδηγούς και η συμμόρφωσή τους στις κυκλοφοριακές ρυθμίσεις.

Ο συμβατικός χρόνος περαίωσης του έργου βάσει του άρθρου 7 της Ε.Σ.Υ και της εργολαβικής σύμβασης είναι 150 ημέρες. Οι κυκλοφορικές ρυθμίσεις θα διαρκέσουν για όλο το χρονικό διάστημα κατασκευής του έργου.

Aνάδοχος του Έργου η εταιρεία «Δημολιάρας Δημήτριος και ΣΙΑΕΕ».

Ο φάκελος της μελέτης υποβλήθηκε στην Διεύθ. Τεχν. Υπηρεσιών του Δήμου Νάουσας και έχει εγκριθεί – θεωρηθεί (το υπ΄αριθμ. 5840/8-6-21 έγγραφο).

Καλείται η Επιτροπή, σύμφωνα με το πλαίσιο αρμοδιοτήτων της, να εξετάσει το ζήτημα και να εγκρίνει την μελέτη κυκλοφοριακών ρυθμίσεων.

…………………………………..

Επισυναπτόμενα

1.Τεχνική έκθεση μελέτης

2.Οριζοντιογραφία ζώνης

3.Σκαρίφημα εργοταξιακής σήμανσης εκτελούμενων έργων αστικών οδών

4.Σκαρίφημα εργοταξιακής σήμανσης εκτελούμενων έργων υπεραστικών οδών

5.ΓενικήΟριζοντιογραφία

6.Εργοταξιακή σήμανση και κυκλοφοριακές ρυθμίσεις

στον οικισμό Μεταμόρφωσης

7.Εργοταξιακή σήμανση και κυκλοφοριακές ρυθμίσεις

στη Δημοτική οδό Ροδοχωρίου – Μεταμόρφωσης(3α, 3β, 3γ)

 Στη συνέχεια τα μέλη αφού άκουσαν τα παραπάνω και μετά από διαλογική συζήτηση

**ΟΜΟΦΩΝΑ ΑΠΟΦΑΣΙΖΟΥΝ**

Γνωμοδοτούν υπέρ της έγκρισης των κυκλοφοριακών ρυθμίσεων που υλοποιεί η ΔΕΥΑΝ στο έργο «Ενίσχυση υδροδότησης οικισμού Ροδοχωρίου από υδατοδεξαμενή στην Μεταμόρωση» στα πλαίσια του έργου «Παρεμβάσεις για την αναβάθμιση της υδροδότησης στον Δήμο Νάουσας», και να εισηγηθεί το θέμα ο πρόεδρος της Δ.Ε.Υ.Α.Ν. κος Τασιώνας Γεώργιος.

 Η απόφαση έλαβε αύξοντα αριθμό **26/2021.**

Για το λόγο αυτό συντάχθηκε το παρόν πρακτικό και υπογράφεται ως εξής:

**O ΠΡΟΕΔΡΟΣ ΤΑ ΜΕΛΗ**

(ΥΠΟΓΡΑΦΗ ΟΠΩΣ ΣΤΗΝ ΑΡΧΗ)

**ΑΚΡΙΒΕΣ ΑΠΟΣΠΑΣΜΑ**

**Ο ΠΡΟΕΔΡΟΣ**

**ΤΡΙΑΝΤΑΦΥΛΛΟΥ ΓΕΩΡΓΙΟΣ**